Amenzile nu îi sperie pe petrecăreți. Un nou party pe plaja Tuzla, fără respectarea măsurilor de prevenire.
Un spectacol de muzică mixată de un DJ pe o plajă din Tuzla a avut loc în noaptea de sâmbătă spre duminică. Acolo, petrecăreții nu au respectat prevederilor legale de prevenire a răspândirii noului coronavirus. Poliția a dat amenzi pentru a doua seară la rând.
După ce vineri spre sâmbătă noapte, organizatorii și participanții unui spectacol care a avut loc pe plaja Tuzla au primit amenzi de 10.000 de lei, au petrecut din nou sâmbătă spre duminică noapte. Inspectoratul Judeţean de Jandarmi Constanţa anunţă că au dat amenzi de peste 20.000 lei.Jandarmii constănţeni au verificat zona plajei din comuna Tuzla cum se respectă măsurile pentru prevenirea răspândirii virusului SARS-CoV-2 și au constatat că mai multe persoane participă la un spectacol de muzică mixată de un DJ, nerespectând prevederile legale impuse în timpul epidemiei.Organizatorul evenimentului a fost amendat cu 4.000 de lei, iar cei 32 de participanţi cu amenzi în valoare totală de 18.500 lei.